[size=3]Det traditionsrige hestevæddeløb i Asaa er et tilløbstykke for byen.[/size]
[size=3]For mange er det en fast del af det at bo i Asaa.[/size]

Hestene varmer op, folk strømmer til og totalisatormaskinerne arbejder på højtryk. Det er tid til at spille på heste i Asaa. For Thomas Nymann er Asaa hestevæddeløb noget der altid har været der. - Jeg er vokset op med det, så det er naturligt at hjælpe nu hvor jeg er blevet ældre, siger den 32 årige formand for borgerforeningen. Her i byen er det en tradition, der startede i 1927. Nogle har endda stamplads - Som Knud A Jensen, der har været med i 40 år. - Selv børnebørnene har lyst til at være med, siger han. Og det er noget der får de fraflyttede unge til at vende næsen hjem til Asaa. - Så spiser man ovnstegt kylling og jordbær til dessert. Det er traditionen, siger Thomas Nymann. Asaa og Pandrup er de eneste to steder der må spilles på heste udover de rigtige væddeløbsbaner.